stanford-oval/wikipedia huggingface dataset:
Hikaru Nakamura
Pelaajaura

Vuonna 2005 hän voitti Yhdysvaltain mestaruuden tuloksella 7/9. Hän jakoi kärkisijan Alex Stripunskyn kanssa, mutta Nakamura voitti nopean shakin uusinnan Stripunskya vastaan ja vei mestaruuden nuorimpana sitten Fischerin aikojen. Vuonna 2006 hän oli voittamassa Yhdysvalloille pronssia shakkiolympialaisista, jotka pidettiin Italian Torinossa. Yhdysvaltain joukkueessa pelasivat muun muassa Gata Kamsky ja Alexander Onischuk (vuoden 2006 Yhdysvaltain mestari). Nakamura oli jälleen voittamassa Yhdysvalloille pronssia vuoden 2008 shakkiolympialaisista, jotka pidettiin Saksan Dresdenissä. Pronssi varmistui sensaatiomaisella voitolla viimeiseltä kierrokselta Ukrainan joukkueesta 3,5–0,5. Ukrainan joukkueessa pelasivat muun muassa Vasyl Ivantšuk ja Sergei Karjakin.
Vuonna 2009 Nakamura voitti toisen kerran shakin Yhdysvaltainmestaruuden. Samana vuonna Nakamura voitti shakki960:n epävirallisen maailmanmestaruuden Mainzissa. Finaalissa Nakamura kukisti hallitsevan mestarin, Levon Aronianin. Pelimuoto tuonnetaan myös nimellä Fischer Random -shakki, ja siinä arvotaan upseereiden sijainti pohjarivillä.
Tammikuussa 2011 Nakamura voitti Tata Steel -turnauksen Wijk aan Zeessa useiden maailman kärkipelaajien edellä. Hieman ennen turnausvoittoaan Nakamura oli alkanut tehdä yhteistyötä Garri Kasparovin kanssa. Wijk aan Zeen jälkeen hänen tuloksensa turnauksissa olivat pettymys Nakamuralle, joka joulukuussa 2011 päätti jatkaa shakkiuraansa ilman Kasparovin apua.
Lokakuussa 2022 Nakamura voitti shakki960-variantin virallisen FIDE-shakkiliiton maailmanmestaruuden Islannin Reykjavíkissa järjestetyssä turnauksessa. Nakamura voitti finaalissa venäläisen Jan Nepomnjaštšin. Lopputurnaukseen osallistui lisäksi useita muita maailman kärkipelaajia, kuten hallitseva maailmanmestari Magnus Carlsen, turnauksen edellisenä vuonna voittanut Wesley So, Vladimir Fedosejev ja Nodirbek Abdusattorov.
Nakamuran lokakuussa 2015 saavuttama uran korkein Elo-luku 2816 on shakin historian kymmenenneksi korkein luku.
Pelityyli

Nakamura tunnetaan shakkimaailmassa hyvänä pikapelin pelaajana. Häntä on sanottu muun muassa "parhaaksi pikapelinpelaajaksi Yhdysvalloissa" ja "erääksi maailman parhaista pikapelin pelaajista".
Nakamura pelaa aktiivisesti pikapelejä internetissä. Hän on pelannut Playchessissä tunnuksella "Star Wars" ja Internet Chess Clubissa tunnuksella "Smallville".
Vuonna 2018 aloitti shakin "striimauksen" Twitch-palvelussa tunnuksella "GMHikaru" ja muutamassa vuodessa kanavasta tuli erittäin suosittu. Kanava saavutti 500 000 seuraajan rajapyykin elokuussa 2020, miljoonan seuraajan rajapyykin helmikuussa 2021 ja 1,5 miljoonan seuraajan rajapyykin lokakuussa 2022.
Aiheesta muualla

Kuvia tai muita tiedostoja aiheesta Hikaru Nakamura Wikimedia Commonsissa
Hikaru Nakamura ChessGames.com-sivustolla (englanniksi)
FIDE-kortti: Hikaru Nakamura (englanniksi)
Hippokrates III

| Hippokrates> Ἱπποκράτης.Henkilötiedot |
| --- | --- |
Syntynyt: 400/300-luku eaa. Kos
Kuollut: 300-luku eaa.
Ammatti:  lääkäri
Vanhemmat:  Thessalos ja ?
Hippokrates (III) (m.kreik. Ἱπποκράτης, Hippokratēs; lat. Hippocrates; 300-luku eaa.) oli antiikin kreikkalainen lääkäri, joka oli kotoisin Kosilta ja kuului asklepiadien sukuun. Johannes Tzetzeen mukaan hän oli 19:ttä sukupolvea Asklepioksesta laskettuna. Hippokrates oli Thessaloksen poika, tunnetuimman Hippokrateen eli Hippokrates II:n pojanpoika ja Gorgiaan ja Drakon II:n veli. Sudan mukaan hän kirjoitti joitakin lääketieteellisiä teoksia.
Hideaway (Kieszan kappale)

| ”Hideaway” Kiesza |
| --- | --- | --- |

Singlen tiedot
 Albumilta: Sound of a Woman
 Julkaistu: 11. huhtikuuta 2014
 Tuottaja(t): Rami Samir Afuni
 Tyylilaji: Deep house
 Kesto: 04.11
 Levy-yhtiö: Lokal Legend
Kieszan muut singlet
| ”Triggerfinger” 2013 | ”Hideaway” 2014 | ”Giant in My Heart” 2014 |
Hideaway on kanadalaisen laulaja-lauluntekijä Kieszan kappale hänen Sound of a Woman-debyyttialbumilta. Kappaleen sanoitti Kiesza sen tuottajan, Rami Samir Afunin kanssa. Kesällä 2013 New York Cityssä nauhoitettuna kappaleena "Hideaway" saatiin valmiiksi jo 90 minuutissa ja se on saanut musikaalista inspiraatiota Kieszan sekä Afunin intohimosta 1990-luvun dancemusiikkia kohtaan. Kappaleen julkaisi Afunin itse ylläpitämä "Lokal Legend" Kieszan uran ensimmäisenä singlenä 11. huhtikuuta 2014. Kappale esitettiin ensimmäisen kerran Annie Macin BBC Radio 1 ohjelmassa 24. tammikuuta 2014. Sekä kappale että siihen liittyvä musiikkivideo ovat saaneet suurta suosiota kriitikkojen keskuudessa. "Hideaway" pääsi heti julkaisuviikollaan Britannian singlelistan kärkeen 136 000 kopion myynnillä, muodostuen Britannian vuoden 2014 tähän mennessä kolmanneksi nopeiten myyneeksi singleksi.
Kappalelista

| --- | --- |
 UK CD single "Hideaway" – 4:11  "No Enemiesz" – 3:16  "What Is Love" – 3:08  "Hideaway" (Gorgon City Remix) – 5:11 German CD single "Hideaway" – 4:11  "Hideaway" (Album Version Extended Mix) – 5:16 :  Digital download "Hideaway" – 4:11 Digital download – promo "Hideaway" – 4:11  "Hideaway" (Gorgon City Remix) – 5:11  "Hideaway" (Zac Samuels Remix) – 3:57
Listasijoitukset

| Listat (2014) | Paras Sijoitus |
| --- | --- |
Australia (ARIA): 31
Itävalta (Ö3 Austria Top 40): 58
Belgia (Ultratop 50 Flanderi): 2
Belgia (Ultratop 50 Vallonia): 14
Kanada (Canadian Hot 100): 44
Tanska (Tracklisten): 2
Saksa (Media Control AG): 8
Suomi (Suomen virallinen latauslista): 29
Unkari (Rádiós Top 100): 33
Unkari (Single Top 20): 14
Irlanti (Irlannin singlelista): 11
Alankomaat (Single Top 100): 5
Alankomaat (Dutch Top 40): 6
Puola (Dance Top 50): 20
Skotlanti (Official Charts Company): 1
Slovakia (IFPI): 39
Sveitsi (Swiss Music Charts): 9
Iso-Britannia (Dance Official Charts Company): 1
Iso-Britannia (Singles Official Charts Company): 1
Final Fantasy VI:n diskografia

Final Fantasy VI on Squaren kehittämä roolipeli, jonka musiikista vastasi Final Fantasy -sarjan peleistä suurimman osan säveltänyt Nobuo Uematsu. Pelin ensimmäinen soundtrack oli Japanissa maaliskuussa 1994 julkaistu Final Fantasy VI Original Sound Version, jota seurasivat pianolla soitettuja kappaleita sisältävä Final Fantasy VI Piano Collections sekä orkesteroitu Final Fantasy VI Grand Finale. Albumien lisäksi on julkaistu myös kolme Final Fantasy VI -EP-levyä, jotka ovat Final Fantasy VI Special Tracks sekä Final Fantasy VI Stars Vol. 1 ja Vol. 2. Kaikki levyt ilmestyivät pelin tavoin vuonna 1994.
Albumit > Final Fantasy VI Original Sound Version

| Final Fantasy VI Original Sound Version Nobuo Uematsu |
| --- | --- | --- |

Soundtrack-albumin tiedot
 Julkaistu:  25. maaliskuuta 1994  1. kesäkuuta 1994  1. lokakuuta 2004
 Tuottaja(t): Nobuo Uematsu
 Tyylilaji: Videopelimusiikki
 Kesto: 187.21
 Levy-yhtiö: OSV: NTT Publishing Kefka's Domain: Squaresoft
Nobuo Uematsun muut julkaisut
| Final Fantasy VI Stars 1994 | Final Fantasy VI Original Sound Version 1994 | Final Fantasy VI Special Tracks 1994 |
Final Fantasy VI Original Sound Version (myöhemmin myös Final Fantasy VI Original Soundtrack) julkaistiin 25. maaliskuuta 1994. Albumista tehtiin myös 1. lokakuuta 2004 saataville tullut uudelleenjulkaisu. Levyn kappaleet on otettu muuntamattomina suoraan pelistä.
Pohjois-Amerikassa Original Sound Versionia markkinoitiin nimellä Final Fantasy III: Kefka’s Domain, joka julkaistiin pari kuukautta japanilaisversion jälkeen. Kefka’s Domain oli mahdollista tilata pelin mukana tulevalla katalogilla joko CD:n tai kasetin muodossa. Amerikkalaisjulkaisun kansikuva ja kappaleiden nimet ovat erilaisia Original Sound Versioniin nähden, mutta kappalesisällöltään soundtrackit eivät poikkea toisistaan.
Albumit > Final Fantasy VI Grand Finale

| Final Fantasy VI Grand Finale Nobuo Uematsu |
| --- | --- | --- |

Soundtrack-albumin tiedot
 Julkaistu:  25. toukokuuta 1994  1. lokakuuta 2004
 Tuottaja(t): Nobuo Uematsu
 Tyylilaji: Videopelimusiikki
 Kesto: 54.33
 Levy-yhtiö: NTT Publishing
Nobuo Uematsun muut julkaisut
| Final Fantasy VI Special Tracks 1994 | Final Fantasy VI Grand Finale 1994 | Final Fantasy VI Piano Collections 1994 |
Final Fantasy VI Grand Finale sisältää 11 Milanon sinfoniaorkesterin esittämää Final Fantasy VI:n kappaletta. Albumi julkaistiin ensimmäistä kertaa vuonna 1994, ja kymmenen vuotta myöhemmin se ilmestyi uudelleen NTT Publishingin julkaisemana.
Grand Finalen ainoa sanoitettu kappale on Final Fantasy VI:n oopperakohtauksessa kuultava "Aria di Mezzo Carattere", jonka Svetla Krasteva esitti italian kielellä.
Albumit > Final Fantasy VI Grand Finale > Kappaleet

| # | Nimi | Kesto |
| --- | --- | --- |
| 1. | "Opening Theme ~ Tina" | 7:57 |
| 2. | "Cefca" | 3:24 |
| 3. | "The Mystic Forest" | 4:46 |
| 4. | "Gau" | 5:18 |
| 5. | "Milan de Chocobo" | 5:36 |
| 6. | "Troops March On" | 4:25 |
| 7. | "Kids Run Through the City Corner" | 3:13 |
| 8. | "Blackjack" | 4:16 |
| 9. | "Relm" | 5:38 |
| 10. | "Mistery Train" | 4:01 |
| 11. | "Aria di Mezzo Carattere" | 5:53 |
Albumit > Final Fantasy VI Piano Collections

| Final Fantasy VI Piano Collections Nobuo Uematsu |
| --- | --- | --- |

Soundtrack-albumin tiedot
 Julkaistu:  25. kesäkuuta 1994  25. heinäkuuta 2001
 Tuottaja(t): Kensuke Matsushita
 Tyylilaji: Videopelimusiikki
 Kesto: 41.23
 Levy-yhtiö: NTT Publishing
Nobuo Uematsun muut julkaisut
| Final Fantasy VI Grand Finale 1994 | Final Fantasy VI Piano Collections 1994 | Phantasmagoria 1994 |
Final Fantasy VI Piano Collections on kesäkuussa 1994 julkaistu albumi, johon on nauhoitettu 13 Reiko Nomuran pianolla esittämää Final Fantasy VI:n kappaletta. Vuonna 2001 NTT Publishing julkaisi Piano Collectionsin uudestaan.
Albumit > Final Fantasy VI Piano Collections > Kappaleet

| # | Nimi | Kesto |
| --- | --- | --- |
| 1. | "Tina" | 3:37 |
| 2. | "Gau" | 2:21 |
| 3. | "Cefca" | 3:40 |
| 4. | "Spinach Rag" | 2:32 |
| 5. | "Stragus" | 3:22 |
| 6. | "The Mystic Forest" | 3:23 |
| 7. | "Kids Run Through the City Corner" | 3:15 |
| 8. | "Johnny C Bad" | 3:35 |
| 9. | "Mystery Train" | 2:36 |
| 10. | "The Decisive Battle" | 2:33 |
| 11. | "Coin Song" | 4:46 |
| 12. | "Celes" | 3:07 |
| 13. | "Waltz de Chocobo" | 2:36 |
EP-levyt > Final Fantasy VI Stars

| Final Fantasy VI Stars Vol>  1 Final Fantasy VI Stars Vol. 2 Nobuo Uematsu |
| --- | --- | --- |

EP-levyn tiedot
 Julkaistu:  21. tammikuuta 1994
 Tyylilaji: Videopelimusiikki
 Kesto: 24.58
 Levy-yhtiö: NTT Publishing
Nobuo Uematsun muut julkaisut
| Final Fantasy V Piano Collections 1993 | Final Fantasy VI Stars 1994 | Final Fantasy VI Original Sound Version 1994 |
Final Fantasy VI Stars Vol. 1 ja Vol. 2 -EP:t ilmestyivät vuoden 1994 alussa. Niihin on talletettu Original Sound Versionin mukaisessa äänenlaadussa yhteensä kymmenen eri pelihahmon tunnuskappaletta. Levyiltä on jätetty pois Mogin, Umaron ja Gogon hahmoteemat.
EP-levyt > Final Fantasy VI Stars > Kappaleet > Vol. 1

| # | Nimi | Kesto |
| --- | --- | --- |
| 1. | "Terra" | 3:54 |
| 2. | "Edgar and Sabin" | 2:39 |
| 3. | "Strago" | 2:14 |
| 4. | "Gau" | 1:52 |
| 5. | "Cyan" | 2:23 |
EP-levyt > Final Fantasy VI Stars > Kappaleet > Vol. 2

| # | Nimi | Kesto |
| --- | --- | --- |
| 1. | "Locke" | 2:04 |
| 2. | "Celes" | 2:58 |
| 3. | "Shadow" | 1:55 |
| 4. | "Relm" | 2:57 |
| 5. | "Setzer" | 1:57 |
EP-levyt > Final Fantasy VI Special Tracks

| Final Fantasy VI Special Tracks Nobuo Uematsu |
| --- | --- | --- |

EP-levyn tiedot
 Julkaistu:  25. huhtikuuta 1994
 Tyylilaji: Videopelimusiikki
 Kesto: 20.46
 Levy-yhtiö: NTT Publishing
Nobuo Uematsun muut julkaisut
| Final Fantasy VI Original Sound Version 1994 | Final Fantasy VI Special Tracks 1994 | Final Fantasy VI Grand Finale 1994 |
Final Fantasy VI Special Tracks julkaistiin huhtikuussa 1994. EP:n 6 kappaleesta suurinta osaa ei käytetty itse pelissä. Mikäli vokalisoitu "Chikazuku Yokan" olisi lisätty Final Fantasy VI:een, olisi se ollut pelisarjan ensimmäinen laulua sisältävä kappale. Loput kaksi kappaletta – "Techno de Chocobo" ja Final Fantasy IV:n " Troian Beauty" – ovat uusia versioita alkuperäisistä sävellyksistä.
EP-levyt > Final Fantasy VI Special Tracks > Kappaleet

| # | Nimi |
| --- | --- |
1.: "Chikazuku Yokan"1
2.: "Town 2"1
3.: "Town 3"1
4.: "Troian Beauty"2
5.: "Techno de Chocobo"2
6.: "Chikazuku Yokan" (ilman sanoitusta)1

1. Aiemmin julkaisematon kappale

2. Remix
Aiheesta muualla

Nobuo Uematsun virallinen sivusto (englanniksi)
Honolulun eläintarha

| Honolulun eläintarha |
| --- | --- |
 Eläintarhan sisäänkäynti
Sijainti:   Honolulu, Havaiji
Perustettu:  1877 (lintupuistona) 1947 (eläintarhana)
Eläinlajeja:  905
Eläimiä:  1230
Organisaatio
Virallinen nimi:  Honolulu Zoo
Aiheesta muualla
Verkkosivut
Honolulun eläintarha (engl. Honolulu Zoo) on havaijilainen eläintarha, joka sijaitsee Honolulun Kapi‘olanin puistossa. Eläintarha sai alkunsa vuonna 1877, kun kuningas Kalākaua osoitti 1,21 km2:n (300 eekkeriä) kokoisen alueen julkiseksi puistoksi, jonka hän nimesi vaimonsa Kapi‘olanin mukaan. Tämän vuoksi eläintarha on vielä nykyäänkin siinä mielessä erikoinen, että se on yhdysvaltain ainoa eläintarha, joka sijaitsee mailla, jotka kyseiseen tarkoitukseen on osoittanut monarkki. Puistossa oli aluksi esillä kuninkaan henkilökohtaisesti omistama kokoelma eksoottisia lintuja sekä ratsastusrata.
Vuonna 1914 Honolulun kaupunki otti eläintarhan hoitaakseen ja alkoi keräämään lisää eläimiä sinne. Ensimmäisten joukossa oli karhu ja elefantti. Vuonna 1947 puistosta irrotettiin hieman yli 17 hehtaaria, jolle perustettiin virallisesti Honolulun eläintarha.
Nykyään erilaisia eläinlajeja on 905 ja yhteensä eläimiä on 1230. Eläinten lisäksi eläintarhassa on esillä useita Havaijille kotoperäisiä kasveja, jotka ovat olleet tärkeitä polynesialaisessa kulttuurissa.
Eläintarha järjestämässä Snooze in the Zoo -nimisessä tapahtumassa lapsiperheet pääsevät aukioloaikojen jälkeen eläintarhaan, jossa järjestetään satuhetkiä nuotion ääressä, kävelyitä eläintarhassa sekä mahdollisuuden leiriytyä.
Galleria

Vierailijoita vuonna 2013
Antilooppi ja riikinkukko
Ihmisiä jonottamassa sisäänkäynnillä
Hillman Super Minx

Hillman Super Minx
Hillman Super Minx on Hillmanin vuosina 1961–1967 valmistama keskikokoinen automalli. Super Minxistä oli myös farmarimalli. Hillman Super Minx on koriltaan sama Rootes-yhtymän auto kuin paremmin varusteltu Singer Vogue. Ulkoisesti Super Minx ja Vogue eroavat lähinnä valonheitinten (eli valojen) määrässä ja säleikössä.
Aikansa brittiautoille tyypillisesti kojelaudan alla on leveä pakettihylly, mutta hansikaslokero puuttuu. Hansikaslokero on lisävaruste lisähintaan. Super Minx rekisteröitiin Suomessa viidelle kun pienempi malli Minx rekisteröitiin vain neljälle.
Super Minxin suuntavakavuus oli hyvä, mutta auto oli aliohjautuva. Takana on jäykkä akseli ja lehtijouset.
Nelisylinterisen 1 592 cm³ rivimoottorin suurin teho on 46 kW (62 hv). Suurin vääntömomentti on 11,6 kilopondimetriä SAE brutto. Autossa on neljä vaihdetta, joista 2–4 on synkronoitu ja ykkönen synkronoimaton.
Hillman Super Minx kiihtyi 0–50 km/h 5,8 sekunnissa, 0–80 km/t 14,4 sekunnissa ja 0–100 km/h 24,3 sekunnissa Tekniikan Maailman (11/1962) koeajossa. Huippunopeus on 133,3 km/h.
Hillman Super Minx takaa
Hillman Super Minx maksoi Suomessa vuonna 1962 1 040 000 markkaa. Värivaihtoehtoja oli kuusi, lisäksi kaksiväriyhdistelmiä oli saatavissa viisi.
Mitat

| --- | --- |
Pituus: 4 191 mm
Leveys: 1 581 mm
Korkeus: 1 479 mm
Akseliväli: 2 565 mm
Raideleveys (edessä / takana): 1 308 mm / 1 232 mm
Maavara: 165 mm
Omapaino: 1 120 kg
Aiheesta muualla

Kuvia tai muita tiedostoja aiheesta Hillman Super Minx Wikimedia Commonsissa
Hippokrates IV

| Hippokrates> Ἱπποκράτης.Henkilötiedot |
| --- | --- |
Syntynyt: 300-luku eaa. Kos
Kuollut: 300-luku eaa.
Ammatti:  lääkäri
Vanhemmat:  Drakon I (?)
Hippokrates (IV) (m.kreik. Ἱπποκράτης, Hippokratēs; lat. Hippocrates; 300-luku eaa.) oli antiikin kreikkalainen lääkäri, joka oli kotoisin Kosilta ja kuului asklepiadien sukuun. Galenoksen mukaan hän oli Drakon I:n poika ja näin tunnetuimman Hippokrateen eli Hippokrates II:n pojanpoika. Tällöin hän olisi ollut 19:ttä sukupolvea Asklepioksesta laskettuna. Sudan mukaan hän olisi kuitenkin ollut Thessaloksen pojan Drakon II:n poika, ja näin tunnetuimman Hippokrateen pojanpojan poika, ja Drakon III:n isä. Sudan esityksessä vaikuttaa kuitenkin olevan sekaannusta. Hippokrateen sanotaan olleen yksi Aleksanteri Suuren vaimon Roksanan lääkäreistä ja kuolleen Kassandroksen aikana.
Historia Augusta

| Historia Augusta |
| --- | --- |

Kirjailija:  tuntematon
Kieli:  latina
Genre:  elämäkerta
Julkaistu:  300–400-luku
Löydä lisää kirjojaKirjallisuuden teemasivulta
Historia Augusta on kokoelma Rooman keisarien ja joidenkin vallananastajien elämäkertoja vuosilta 117–284. Elämäkertoja on yhteensä 30. Ne alkavat Hadrianuksesta ja päättyvät Carinukseen ja Numerianukseen. Se on ainoa yhtenäinen teos tämän ajan keisareista, vaikkakin välissä on vuodet 244–259 käsittävä aukko. Nykyisen nimensä se sai 1600-luvulla.
Historia Augusta on monella tapaa omalaatuinen, jopa kummallinen teos. Keisarielämäkertojen yhteydessä on esitetty niiden kirjoittajat ja kirjoitusvuosi, mutta on syytä epäillä, että koko kirjan on kirjoittanut ilmoitettua myöhemmin mahdollisesti yksi ainoa henkilö. Kirjoitusajankohta lienee 300-luvun loppu tai 400-luvun alku. Kirjoittajiksi ilmoitettuja henkilöitä ei välttämättä ole ollut olemassakaan. Tästä kaikesta ei voida kuitenkaan olla varmoja.
Historia Augustan elämäkerrat sisältävät runsaasti selvästikin tarunomaista materiaalia. Monet annetuista tiedoista ovat ristiriitaisia muiden lähteiden kanssa. Edelleen epäillään kirjan sisältävän runsaasti perättömiä ja keksittyjä väitteitä. Tästä huolimatta Historia Augusta on tärkeä lähde ajan tapahtumista, sillä muita lähteitä on varsin niukasti. Teoksen alkupuolta on pidetty sen loppua luotettavampana.
Historia Augusta nimeää myös Kolmekymmentä tyrannia (Tyranni triginta), jotka ovat sen vallananastajiksi luokittelemia henkilöitä. Näiden joukossa on myös naisia (esimerkiksi Zenobia), ja kirjoittaja valittaakin, kun hänet on maailman rappion takia pakotettu kertomaan myös naisten elämästä. Tyranniluettelo viittaa Ateenan kolmenkymmenen tyrannin luetteloon.
Aiheesta muualla

Historia Augusta. The Latin Library. (latinaksi)
Historia 1980–82

| Historia 1980–82 Hassisen kone |
| --- | --- | --- |

Kokoelmalevyn tiedot
 Julkaistu: joulukuu 1988
 Formaatti: CD
 Tuottaja(t): Pantse Syrjä ja Hassisen kone
 Kesto: 54.06
 Levy-yhtiö: Poko Rekords
Hassisen koneen muut julkaisut
| Poko klassikot 1987 | Historia 1980–82 1988 | Tarjolla tänään: Hassisen kone 2000 |
Historia 1980–82 on Hassisen koneen vuonna 1988 ilmestynyt kokoelma-albumi. Se julkaistiin vinyylilevyjen valtakaudesta huolimatta ainoastaan CD-muodossa.
Yhtyeen kolmen studioalbumin materiaalin lisäksi se sisältää singlenä ilmestyneitä kappaleita, joista osa oli mukana jo kuusi vuotta aikaisemmin julkaistulla kokoelmalla 1980–82. Myös albumin kansikuva on sama kuin vuoden 1982 kokoelmalevyllä. Levystä on olemassa myös vuonna 1998 julkaistu uusintapainos, jonka takakansi on hieman erilainen kuin alkuperäisessä versiossa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. |  Hassisen kone | 2.34 |  |  |  |  |  |  |  |
| 2. | Rappiolla | 3.03 |  |  |  |  |  |  |  |
| 3. | Jurot nuorisojulkkikset | 3.27 |  |  |  |  |  |  |  |
| 4. | Oikeus on voittanut taas | 3.12 |  |  |  |  |  |  |  |
| 5. | Reippaina käymme rekkain alle | 2.41 |  |  |  |  |  |  |  |
| 6. | Harsoinen teräs | 4.40 |  |  |  |  |  |  |  |
| 7. | Jeesus tulee | 2.30 |  |  |  |  |  |  |  |
| 8. | Hiljaa virtaa veri | 5.15 |  |  |  |  |  |  |  |
| 9. | Muoviruusuja omenapuissa III | 3.57 |  |  |  |  |  |  |  |
| 10. | Kulkurin iltakalja | 2.40 |  |  |  |  |  |  |  |
| 11. | On jouluyö, nyt laulaa saa | 4.00 |  |  |  |  |  |  |  |
| 12. | Levottomat jalat | 3.04 |  |  |  |  |  |  |  |
| 13. | Tällä tiellä | 3.14 |  |  |  |  |  |  |  |
| 14. | Pelkurit | 2.28 |  |  |  |  |  |  |  |
| 15. | Rajat | 4.15 |  |  |  |  |  |  |  |
| 16. | Julkinen eläin | 3.50 |  |  |  |  |  |  |  |
|  |  | 54.06 |  |  |  |  |  |  |  |
Hrabovskyi

Hrabovskyi on esimerkiksi seuraavien henkilöiden sukunimi:
Dmytro Hrabovskyi (1985–2017), ukrainalainen kilpapyöräilijä
Leonid Hrabovskyi (s. 1935), ukrainalainen säveltäjä
Pavlo Hrabovskyi, (1864–1902), ukrainalainen runoilija, kääntäjä, toimittaja ja vallankumouksellinen
Valentin Hrabovskyi (1937–2004), ukrainalainen runoilija
Viktor Hrabovskyi (s. 1942), ukrainalainen runoilija, kääntäjä, kirjallisuuskriitikko ja toimittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Honor 10

| Honor 10 |
| --- | --- |
Valmistaja:  Huawei
Julkaistu:  15. toukokuuta 2018
Edeltäjä:  Honor 9
Seuraaja:  Honor 20
Muut versiot:  Honor 10 Lite
Mitat:  149,6 × 71,2 × 7,7 mm
Paino:  153 g
Näyttö:  5,84 tuumaa
Näytön kuvatarkkuus:  1 080 × 2 280 px
Suoritin:  HiSilicon Kirin 970
Grafiikkapiiri:  Mali-G72 MP12
Muisti:  4 tai 6 Gt
Flash-muisti:  64 tai 128 Gt
Takakamera:  16 ja 24 Mpx
Etukamera:  24 Mpx
Musiikkisoitin:  on
Käyttöjärjestelmä:  Android 8.1
Akku:  3 400 mAh
Infobox OKNimi-testi OK: 
Honor 10 on Huawein valmistama älypuhelin, joka julkaistiin 15. toukokuuta 2018. Se on Honor 9:n seuraaja. Honor 10 on osa Huawein valmistamaa Honor-mallistoa.
Ominaisuudet

Honor 10 käyttää Androidiin pohjautuvaa Emotion UI -käyttöliittymää. Puhelimessa on kahdeksanytiminen (4×2,4 GHz & 4×1,80 GHz) Kirin 970 -järjestelmäpiiri. Honor 10:ssa on 5,84 tuuman näyttö, jonka tarkkuus on 1 080 × 2 280 pikseliä. Honor 10:ssa on kaksi takakameraa, joista toinen on 16 megapikseliä ja toinen 24 megapikseliä. Honor 10:ssa on USB Type-C -liitäntä, joka tukee Qualcommin Quick Chargea ja Huawein omaa pikalatausta.
Howard Hanson

Howard Hanson (28. lokakuuta 1896 Wahoo, Nebraska – 26. helmikuuta 1981 Rochester, New York) oli yhdysvaltalainen säveltäjä. Hänen tuotantoonsa kuuluu muun muassa seitsemän sinfoniaa ja ooppera Merry Mount (1934). Hän voitti musiikin Pulitzer-palkinnon vuonna 1944.
Hrafnhildur Hauksdóttir

| Henkilötiedot |
| --- | --- | --- | --- |
Syntymäaika: 4. syyskuuta 1996
Syntymäpaikka: , Islanti
Pelipaikka: puolustaja
Seura
Seura: Valur
Seurat
| Vuodet | Seura | O | (M) |
| 2013–2016 | Selfoss | 58 | (1) |
| 2017–2018 | Valur | 12 | (0) |
| 2018 | Selfoss | 12 | (0) |
| 2019– | Valur |  |  |
 Seurajoukkueuran tilastot kattavat vain kansalliset sarjat.
Hrafnhildur Hauksdóttir (s. 4. syyskuuta 1996 Islanti) on islantilainen jalkapalloilija, pelipaikaltaan puolustaja. Hän pelaa nykyisin islantilaisessa Valur-seurassa.
Hoitotakuu

Vauvan hoitoa sairaalassa.
Hoitotakuu tarkoittaa lupausta päästä terveydenhoitoon tietyn kohtuullisen aikarajan sisällä. Hoitoon pääsystä ja hoitotakuusta säädetään Suomessa terveydenhuoltolaissa. Hoitotakuulla pyritään yhtenäistämään eri alueilla asuvien suomalaisten terveydenhuollon palvelujen saatavuutta ja poistamaan hoitovaje. Hoitotakuu estää esimerkiksi vuosikausien jonotuksen leikkaukseen.
Hoitotakuu tuli voimaan Suomessa 1. maaliskuuta 2005. Kansanterveyslain ja erikoissairaanhoitolain muutoksilla säädettiin kiireettömille hoidoille ja tutkimuksille tietyt määräajat. Kiireettömän hoidon hoitotakuu on lähitulevaisuudessa kiristymässä hallituksen esityksen HE 74/2022 myötä aiemmasta kolmen kuukauden aikarajasta seitsemän vuorokauden aikarajaan. Ensiapuun ja kiireelliseen hoitoon tulee jo nykylainsäädännöllä päästä välittömästi.